钦定古今图书集成/明伦汇编/闺媛典/第366卷 > 苦妇词 刘言史
## 钦定古今图书集成/明伦汇编/闺媛典/第366卷 > 苦妇词 刘言史

地远易骄崇，用刑匪精研。哀哉苦妇身，夫死百殃缠。
草草催出门，衣堕发披肩。独随军吏，行当夕余〈一作途〉
欲迁。〈一作还〉来时已厌生，到此自不全。临江卧黄沙，二
子死在边。气哕不发声，背头血涓涓。有时强为言，祇
是尤青天。槁蓐无一枝，冷气两悬悬。穷荒夷教卑，骨
肉病弃捐，况非本族音。〈一作姻〉“肌露谁为怜，事痛感行
宾，住得贪程船，必当负严法，岂有《胎孕篇》。”游畋复释
麛，羔兔尚免鹯。“何处摈逐深，一罪三见颠。校尉勋望
重，幕府才且贤。兰裙间珠履，玉食处花筵。但勿轻所
暗，莫虑无人焉。”